Great Bernera
Great Bernera, och Bernera, op Schottesch-Gälesch Bhearnaraigh ass eng Insel vun de Baussenzegen Hebriden (Outer Hebrides) vu Schottland.

Great Bernera ass duerch eng Spanbëtongsbréck no bei der Megalithe-Plaz Callanish VIII mat der Westküst vun der Insel Lewis verbonnen.

Déi gréisst Siidlung op der Insel ass Breaclete, op Schottesch-Gälesch Breacleit, wou e klenge Musée ass. Bekannt ass Great Bernera wéinst enger Eisenzäitsiidlung, déi 1992 entdeckt gouf a kuerz drop nees mat Sand zougedeckt gouf, datt se besser erhale bleift. En Nobau vun engem vun deenen Haiser ka besicht ginn.

Hautdesdaags liewen déi meescht Leit vum Fëschen a vum Fank vun Homarden.

D'Insel gehéiert dem Robin de la Lanne-Mirrlees.

Great Bernera ass liicht ze verwiessele mat aneren Inselen:
 Barra Head, oder Berneray, eng vun de Barra Inselen oder Bëschofs-Inselen, am südlechsten Deel vun de Baussenzegen Hebriden. (:en:Barra Head)
 Berneray, op Schottesch-Gälesch Bheàrnaraidh an der Mieresenkt vun Harris (:en:Berneray, North Uist)

Um Spaweck 

Brittesch Inselen
Schottesch Inselen